KOMISSION ASETUS (ETY) N:o 1426/83,
annettu 2 päivänä kesäkuuta 1983,
muiden eläinten kuin nuorten vasikoiden ruokintaan tarkoitetun rasvattoman maitojauheen erityistuen myöntämisestä tarjouskilpailun perusteella annetun asetuksen (ETY) N:o 1844/77 muuttamisesta ja asetuksen (ETY) N:o 2306/79 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 10 artiklan 3 kohdan,
sekä katsoo, että
rasvattoman maitojauheen menekin edistämiseksi käyttämällä sitä muiden eläinten kuin nuorten vasikoiden ruokintaan ja tämän tuotteen sopeuttamiseksi markkinatilanteeseen, jolle oli luonteenomaista merkittävien varastojen pitäminen ja heikko menekki, komission asetuksessa (ETY) N:o 1844/77(), sellaisena kuin se on viimeksi muutettuna asetuksella (ETY) N:o 1726/79(), säädetään muiden eläinten kuin nuorten vasikoiden ruokintaan tarkoitetun rasvattoman maitojauheen erityistuen myöntämisestä tarjouskilpailun perusteella,
varastojen pienenemisen myötä asetuksen (ETY) N:o 1844/77 soveltaminen keskeytettiin asetuksella (ETY) N:o 2306/79(); rasvattoman maitojauheen tämänhetkisen markkinatilanteen vuoksi on syytä saattaa uudelleen sovellettavaksi asetus (ETY) N:o 1844/77 ja kumota asetus 2306/79,
neuvoston asetuksessa (ETY) N:o 986/68(), sellaisena kuin se on viimeksi muutettuna asetuksella (ETY) N:o 1187/82(), säädetään erityistuen myöntämisestä eläinten ruokintaan tarkoitetulle rasvattomalle maitojauheelle; mainitun asetuksen 1 artiklassa olevassa rasvattoman maitojauheen määritelmässä rinnastetaan rasvattomaan maitoon ja rasvattomaan maitojauheeseen kirnupiimä ja kirnupiimäjauhe,
saatu kokemus on osoittanut, että heratutkimus rasvattomasta maitojauheesta on erittäin vaikea suorittaa silloin kun viimeksi mainittu on sekoitettu kirnupiimään; tästä syystä on suotavaa valvontaan liittyvistä syistä ja tuen korkea taso huomioon ottaen säätää näiden kahden tuotteen käyttämisestä erikseen sekä denaturoitaessa että lisäämällä eläinten ruokintaan tarkoitettua rasvatonta maitojauhetta rehuihin; tästä syystä on tarpeen tukeutua tiettyihin komission asetuksessa (ETY) N:o 625/78(), sellaisena kuin se on viimeksi muutettuna asetuksella (ETY) N:o 2680/82(), tarkoitettuihin rasvatonta maitojauhetta koskeviin vaatimuksiin,
asetuksen 1844/77 saattaminen uudelleen sovellettavaksi edellyttää tarjouskilpailuilmoituksen julkaisupäivän ja ensimmäisen tarjouskilpailun päivämäärien päivittämistä sekä komission asetuksen (ETY) N:o 368/77(), sellaisena kuin se on viimeksi muutettuna asetuksella (ETY) N:o 765/83(), liitteessä tarkoitettuihin denaturointimenetelmiin tehtyjen viittausten päivittämistä huomioon ottaen mainittujen menetelmien muutokset, ja komission asetuksen (ETY) N:o 1725/79(), sellaisena kuin se on viimeksi muutettuna asetuksella (ETY) N:o 852/83(), säännöksiin tehdyt viittaukset,
valvontatoimenpiteiden soveltamiseen liittyvät ongelmat huomioon ottaen olisi korvattava pysyvät fyysiset tarkastukset satunnaisesti ja useasti tehtävillä tarkastuksilla ja täydentää näitä tarkastuksia kirjanpidon ja kaupallisten asiakirjojen valvonnalla, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1844/77 seuraavasti:
1. Korvataan 1 artiklan 1 kohta seuraavasti:
"1. Rajoittamatta seuraavien säännösten soveltamista, erityistukea myönnetään sellaiselle rasvattomalle maitojauheelle:
- joka joko vastaa asetuksen (ETY) N:o 625/78 liitteessä I olevassa 1 kohdassa vahvistettuja vaatimuksia, lukuun ottamatta i ja k alakohdan vaatimuksia, ja joita valvotaan mainitun asetuksen liitteessä I olevassa 2 kohdassa ja liitteessä IV olevilla menetelmillä,
- tai on peräisin asetuksen (ETY) N:o 986/68 1 artiklan b kohdassa määritetystä kirnupiimästä.
Ensimmäisessä alakohdassa tarkoitettujen tuotteiden osalta:
- rasva-ainepitoisuus voi ylittää 1,25 prosenttia mutta sen on oltava enintään 11 prosenttia,
- vesipitoisuus voi ylittää 4,0 prosenttia 5 kohdassa tarkoitettujen edellytysten mukaisesti.
Ensimmäisessä alakohdassa tarkoitettuja tuotteita voidaan denaturoida ja lisätä rehuihin ainoastaan, kun niitä käytetään erikseen.
Denaturoinnin ja/tai rehuihin lisäämisen tuloksena saadut tuotteet voivat sisältää tästä toimenpiteestä saatujen tuotteiden lisäksi ainoastaan yhtä ensimmäisessä alakohdassa tarkoitetuista kahdesta tuotteesta."
2. Korvataan 1 artiklan 4 kohta seuraavasti:
"4. Tukea ei myönnetä sellaiselle rasvattomalle maitojauheelle, joka ei 9 artiklan 2 kohdan mukaisen käsittelyn aikana vastaa 1 kohdan määritelmiä ja joka sisältää erityisesti yhtä asetuksen (ETY) N:o 368/77 liitteessä ja asetuksen (ETY) N:o 1725/79 2 artiklassa mainittuja denaturoinnissa käytetyistä tuotteista."
3. Korvataan 2 artiklan 2 kohdassa päivämäärä "30 päivänä elokuuta 1977" päivämäärällä "31 päivänä toukokuuta 1983".
4. Korvataan 3 artiklan 2 kohdassa päivämäärä "13 syyskuuta 1977" päivämäärällä "13 kesäkuuta 1983".
5. Korvataan 4 artiklan 3 kohdan ensimmäinen alakohta seuraavasti:
"3. Jokaisen 1 artiklan 1 kohdassa tarkoitetun tuotteen osalta tarjouksessa on ilmoitettava erityisesti:
a) tarjouksen tekijän nimi ja osoite,
b) ehdotettu tuen taso ilmaistuna 100 kilogrammaa rasvatonta maitojauhetta kohden sen jäsenvaltion valuutassa, jonne tarjous jätetään,
c) se määrä rasvatonta maitojauhetta, jota tuki koskee ja joka on tarkoitus denaturoida 6 artiklan 2 kohdassa tarkoitetussa määräajassa.
Edellä c kohdassa tarkoitettu määrä ei voi olla alle 50 tonnia."
6. Korvataan 5 artiklan 1 kohdassa määrä "5 laskentayksikköä" määrällä "6 ECUa".
7. a) Korvataan 6 artiklan 1 kohta seuraavasti:
"1. Asetuksen (ETY) N:o 804/68 30 artiklassa säädetyn menettelyn mukaisesti tuen enimmäismäärä ilmaistuna 100 kilogrammaa jokaista 1 artiklan 1 kohdassa tarkoitettua tuotetta kohden vahvistetaan jokaisen erityisen tarjouskilpailun osalta ottaen huomioon erityisesti erityiseen tarjouskilpailuun kyseisenä kuukautena sovellettava voimassa oleva vähimmäishinta asetuksen (ETY) N:o 368/77 mukaisesti, rasvattoman maitojauheen ja soijan markkinatilanne, sekä tarjotut määrät.
Mainitun menettelyn mukaisesti voidaan myös päättää olla jatkamatta tarjouskilpailua."
b) Lisätään 6 artiklaan 3 kohta seuraavasti:
"3. Tuen enimmäismäärä, todellisuudessa myönnetyn tuen määrä ja vakuuksien määrät muutetaan kansalliseksi valuutaksi kyseessä olevan erityisen tarjouskilpailun tarjousten esittämisen viimeisenä päivänä voimassa olevan keskikurssin perusteella."
8. Lisätään 8 artiklan 1 kohtaan seuraava alakohta:
"Teleksin käyttö voidaan sallia interventioelimelle, jos viestin mukana on vastaanottoilmoitus."
9. Korvataan 11 artiklan 2 kohdan a alakohdassa sanat "asetuksen (ETY) N:o 990/72 4 artiklan mukaisesti" sanoilla "asetuksen (ETY) N:o 1725/79 4 artiklan mukaisesti".
10. Korvataan 13 artiklan 1 kohta seuraavasti:
"1. Kyseessä olevan jäsenvaltion toimivaltainen viranomainen varmistaa, että:
- 9 artiklan 2 kohdan ensimmäisessä luetelmakohdassa tarkoitettu denaturoinnin valvonta paikan päällä tehtävällä tarkastuksella tehdään vähintään kerran päivässä denaturoinnin ajan,
- 9 artiklan 2 kohdan toisessa luetelmakohdassa tarkoitettu maitojauheen lisäämistä rehuihin koskeva valvonta paikan päällä tehtävällä tarkastuksella tehdään satunnaisilla ja useilla tarkastuksilla.
Näitä tarkastuksia täydennetään 12 artiklassa tarkoitetun selvityksen ja yrityksen kaupallisten asiakirjojen valvonnalla.
Jäsenvaltioiden sallitaan poikkeavan 31 päivään maaliskuuta 1984 ensimmäisessä luetelmakohdassa tarkoitetusta valvonta-aikataulusta, jos ne toteuttavat ylimääräisiä valvontatoimenpiteitä, joista on ilmoitettava kaikki yksityiskohdat komissiolle ennen 1 päivää heinäkuuta 1983."
11. Korvataan 13 artiklan 4 kohta seuraavasti:
"4. Denaturoinnin tai rehuihin lisäämisen valvonnasta aiheutuvat kulut ovat kyseessä olevan yrityksen vastuulla. Nämä kulut määritetään kiinteästi 4 ecuun rasvatonta maitojauhetonnia kohden."
12. Korvataan 13 artiklan 5 kohdan toinen luetelmakohta seuraavasti:
"- käytetty denaturointimenetelmä tai rehuihin lisäämisen menetelmä (menetelmät IH-IL ja IIL-IIU)."
13. Korvataan 13 artiklan 5 kohdan neljäs luetelmakohta seuraavasti:
"- asetuksen (ETY) N:o 368/77 liitteen 1 kohdassa tarkoitettujen menetelmien mukaisesti denaturoitujen tuotteiden lisääminen rehuihin, joissa käytetään kuparia, joko varsinainen kuparipitoisuus, tai sen tuotteen enimmäismäärä, jota voidaan käyttää muiden eläinten kuin nuorten vasikoiden ruokintaan tarkoitetuissa rehuissa."
14. Korvataan 13 artiklan 6 kohdassa sanat "asetuksen (ETY) N:o 990/72 säännösten" sanoilla "asetuksen (ETY) N:o 1725/79 säännösten".
2 artikla
Kumotaan asetus (ETY) N:o 2306/79.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä kesäkuuta 1983.